CELEX: 62013FN0109
Language: lt
Date: 2013-11-04 00:00:00
Title: Byla F-109/13: 2013 m. lapkričio 4 d. pareikštas ieškinys byloje ZZ prieš ENISA

18.1.2014   
            
            
               LT
            
            
               Europos Sąjungos oficialusis leidinys
            
            
               C 15/21
            
         2013 m. lapkričio 4 d. pareikštas ieškinys byloje ZZ prieš ENISA
   
   (Byla F-109/13)
   2014/C 15/33
   Proceso kalba: anglų
   
      Šalys
   
   
      Ieškovė: ZZ, atstovaujama advokatų L. Levi ir A. Tymen
   
      Atsakovė: Europos tinklų ir informacijos apsaugos agentūra (ENISA)
   
      Ginčo dalykas bei aprašymas
   
   Sprendimo nutraukti ieškovės darbo sutartį panaikinimas ir dėl šios priežasties nurodymas grąžinti ieškovę į darbą, sumokėti jai priklausančias finansines išmokas nuo jos sutarties nutraukimo iki grąžinimo į darbą atėmus jos galimas pajamas per minėtą laikotarpį ir pridėjus Europos Centrinio Banko nustatytas palūkanas jas padidinus 3 balais, ir galiausiai nurodymas atsakovei atlyginti ieškovei jos patirtą neturtinę žalą.
   
      Ieškovės reikalavimai
   
   
               —
            
            
               Panaikinti 2013 m. sausio 31 d. sprendimą nutraukti ieškovės darbo sutartį.
            
         
               —
            
            
               Panaikinti 2013 m. rugpjūčio 22 d. sprendimą atmesti ieškovės skundą.
            
         
               —
            
            
               Dėl šios priežasties nurodyti grąžinti ieškovę į darbą, sumokėti jai priklausančias finansines išmokas nuo jos sutarties nutraukimo iki grąžinimo į darbą atėmus jos galimas pajamas per minėtą laikotarpį ir pridėjus Europos Centrinio Banko nustatytas palūkanas jas padidinus 3 balais.
            
         
               —
            
            
               Atlyginti ex aequo et bono apskaičiuotą 10 000 eurų ieškovės neturtinę žalą.
            
         
               —
            
            
               Priteisti iš atsakovės bylinėjimosi išlaidas.